JohanHeinsen/ENO huggingface dataset:
Berlingske Tidende, 1749-01-03
Af dette Slags Aviser udgives ugentlig to Stykker hos Deres Kongl. M. Hofbogtrykker E. H. Berling, udi store Canikestræde.
Berlingske Tidende, 1749-05-23
Af 23. Maji.
Berlingske Tidende, 1749-05-23
Constantinopel, den 5 April. Store-Sultanen har i disse Dage givet Ordre til Capigi-Bassa eller Portens Store-Admiral, at han skal ufortøvet lade tiltakle og udruste et stort Antall Krigs-Skibe, paa det at samme kand være i Stand, midt udi næstkommende Maaned at formere en anseelig Escadre, hvilke Skibe da ogsaa skal være forsynede med fornøden Mund- og Krigs-Provision: Man kand endnu ikke begrunde den rette Aarsag, hvorfor saadant Armement skal skee; men mange ere af den Meening, at den Escadre er bestemt til at forsvare de Barbariske Kyster, siden man har fornummet, at endeel Christne Puissancer have besluttet, med samlet Magt at angribe de Africanske Republiqver, der giøre Profession af Søerøverie.
Berlingske Tidende, 1749-05-23
St. Petersborg, den 3 May. Siden man har fornummet, at Qvægsygen har paa nye yttret sig omkring Hamborg, samt i Ost- og Vest-Friisland og udi andre tilgrændsende Lande, saa er i disse Dage af Rigets Commerce Collegio udgaaet en strenge Forordning til alle Søe-Havne og GrændGrændse-Steder af det Russiske Rige, at under haard Straf ikke skal indføres fra fremmede Havne noget Horn-Qvæg, eller røget og saltet Kiød, Pølser eller andre Kiød-Vahre, hverken til Vands eller til Lands, indtil der skeer videre Anordning.
Berlingske Tidende, 1749-05-23
Warskow, den 8 May. De Russiske Tropper, som drage hiem igiennem dette Kongerige, ere mestendeels passerede forbi Cawen. Ved det indfaldne varme Veyrligt, begynde Græshopperne at vise sig igien, og man har allerede bemerket, at de opholde sig mestendeels i Skovene, hvorfra de pleye at flyve ud om Morgenen, og vende did tilbage om Aftenen. Kronens Store-Marechal, Hr. Græv Bielinsky, er derudover faldet paa det Raad, at det skulde være velgjort, om man, for at ødelegge dette Utøy, satte Jld paa alt det Løv og tørre Greene, der kunde findes i Skovene, og den Prøve, som høybemeldte Herre i disse Dage har giort derpaa, har været af god Virkning, siden en stor Mængde deraf er død, fordi de ikke kand fordrage Røg.
Berlingske Tidende, 1749-05-23
Wien, den 10 May. Efter adskillige Beretninger, som fortiene nogen Opmerksomhed, have Frankriges Mellemhandlinger fornemmelig den Hensigt, at stifte en ny Alliance imellem Saxen, Bayern, Cøln og Pfaltz, som desuden ved Blods-Forvandtskab ere nøye foreenede. Saadan Alliance synes at være gandske uskyldig, og ingen anden Hensigt at have, end at befordre disse høye Huuses Beste, som næst det Østerrigske Huus ere de fornemmeste, og næsten de eeneste Roman-Catholske Familier i det Tydske Rige.
Berlingske Tidende, 1749-05-23
Neapolis, den 22 April. Da Soldaterne af Regimentet Marina havde dræbt en Soldat af Albaneser-Regimentet, saa kom den sidstes Cammerater saaledes i Haar paa de første, at de omsider grebe til Vaaben, og droge ordentlig ud for at fægte imod hinanden. Tumulten var saa stor, at alle Døre og Kramboder i Staden bleve i et Øyeblik tillukte; men da Generalen over de Kongelige Tropper fik Efterretning derom, skikkede han strax to Compagnier Grenaderer og nogle Escadrons Cavallerie ud, for at dæmpe denne Tvedragts-Jld, der kunde giort stor Skade. Jmidlertid ere i denne Trætte 3 Mand dræbte og mange blevne saarede. J følge af en Kongel. Forordning, skal herefter alle Sicilianer, der boe i dette Kongerige, passere for Neapolitaner, og derimod skal alle Neapolitanner, der findes i Sicilien, agtes ligesom Sicilianer, og alle Sager, der kand forefalde imellem Folk af begge Nationer, skal føres for de ordentlige Kongelige Tribunaler.
Berlingske Tidende, 1749-05-23
Livorno, den 25 April. J Følge af seeneste Breve fra Corsica, have Jndbyggerne sammesteds endnu ikke fattet eensdan Resolution i hvad de vilde giøre. De ere ere allesammen kiede af det urolige Levnet; mange ville heller bære det Franske Aag; men gandske faa ere saa kiede af den Farlighed, at de heller paa visse Vilkaar vil beqvemme sig under Republiqven Genua igien. Til det sidste Slags kand regnes een af de fornemmeste Misfornøyede, som ogsaa før syntes at være den haardnakkenste, men har nu, siden han nyligen mistede sin Søn, tabt all sit Mod, hvorvel han har endnu nogle Sønner, der ogsaa bære Vaaben. Den samme, da han nylig kom hiem, og fandt sit Huus og Gaard ved Jld ødelagt, har han sammenkaldet endeel af sine Stalbrødre, og holdt følgende Tale til dem: Kiære Landsmænd, J seer mig udi bedrøvet Skikkelse; men eders Tanker ere adskillige om Aarsagen til min Bedrøvelse. Jeg staaer her, ikke for at klynke og klage, ikke for at vise eder min døde Søn, og at bevæge eder ved mine Taare til at væde eders Øyen for min skyld. Jeg har mist min Søn, jeg har fundet Huus og Gaard afbrændt; dog har jeg ikke fældet nogen Taar derover. Men hvad jeg har fundet i mit Hierte, det kand jeg ikke udsige. Dog smerter mig mit Godses og mit Barns Forliis alleneste for den Aarsags skyld, fordi jeg kand giøre mig den Beregning, at den samme Ulykke omsider skal ramme alle og enhver, og det for ingen Ting. Vi vil nøde Republiqven Genua til at lade os leve efter de Love, som vi selv giøre. Men det vil Genueserne ikke giøre, og i hvad vi end- ogsaa foretage os, saa bliver Byrden os omsider for tung, og naar vi have sat alting til, saa komme vi tilsidst dog til at tage dette utaalelige Aag paa os. Dette kommer baade mig og eder jammerligt for, men siden det ikke anderledes kand være, saa maa man alleneste stræbe at lætte det, der er os for tungt, førend man bliver nødt til at giøre det, som er utaaleligt. J seer jo, at Frankrige ikke vil tage imod os, men at samme ikkun ved søde Forestillinger søger at bringe os derhen igien, som vi i saa mange Aar have været. Dette er det Franske Hoffes Hensigt, og den er ikke at laste. Vil vi nu længere med dragen Kaarde fægte imod Umueligheden, J hvad v. begynde, og om vi endogsaa tage all vor Klogskab sammen; saa bliver dog omsider intet andet deraf, end dette, at vi kand ikke udføre hvad som vi have begyndt. Vil vi fortørne den mægtige Franske Monark, Veed vi een eneste Potentat, der vil tage sig vor Sag an, Vil vi endelig opofre Liv og Gods, Koner og Børn, for den umuelige Frihed, med det Eftermæle, at vi have vovet alt det, men intet derved erholdt, Dette tegner det til, det seer alt ligere og ligere ud dertil, og det følger vist derpaa. Jeg vil ikke overtale eder jeg vil opofre hos eder mine øvrige Sønner og mit Liv, og meere har jeg intet: men overveyer dog, hvad vi omsider skulle naae derved. Denne Tale, hvor fyndig den end har været, har dog bragt liden Frugt hos dem, og det har ikke været langt fra, at han havde faaet en en Kugle for Panden, saasom allerede over 10 af dem havde spændt Hanen paa deres Flinter.
Berlingske Tidende, 1749-05-23
Placentia, den 1 May. Man har her ikke lidet forundret sig over den Beretning, som i Dag er indløben fra Genua, nemlig at den Allerchristeligste Konge prætenderer umaadelig store Penge=Sommer af Republiqven Genua, for de paa seeneste Krig anvendte Bekostninger, og i Særdeeleshed, for de Franske Tropper, der ere brugte til bemeldte Republiqves Forsvar: Hvorhos endogsaa forsikres, at de Kongl. Franske Tropper ikke skal forlade Øen Corsica, førend der er gjort Rigtighed for disse store Penge-Summer.
Berlingske Tidende, 1749-05-23
Cadix, den 16 April. Skibet St. Martin, Compagniet af Havanna tilhørende, indløb den 11te hujus i denne Havn, kommende fra Vestindien med en Ladning af Zukker, Tobak og 250000 Piastres i myntede Penge.
Berlingske Tidende, 1749-05-23
Af dette Skibs medbragte Breve har man fornummet, at Skibene, som vare afgaaene fra Vera-Cruz, for at begive sig til Havanna, ere alle den 22 Febr. sammesteds ankomne under Convoy af Krigs-Skibet Løven kaldet, havende om Borde 1 Million og 126000 Pe sos for Kongen, 9 Millioner og 106000 Pesos for private Personers Regning, 12000 Mark gammelt Sølv, 2000 Baller Cochenille, 800 Tønder Jndigo. Naar man legger dette til de andre Skibes Ladning, der ere ankomne i Havanna, saa beløber det sig tilsammen paa 25 a 26 Millioner Styk van Acten. Siden denne Flode har først udi Maymaaned skullet udløbe fra sidst benævnte Havn, saa kand man vente den sidst udi Junio i dette Monarchies Havne. Denne Flode commanderes af Vice-Admiral Reggio. Chef descadre Spinola ventes ligeledes i Spanien med 2 Krigs-Skibe, som skal tage 10 a 11 Millioner Pesos om Bord at føre til Carthagena. Jligemaade skal i Havanna 2 Skibe udrustes, hvilke skal hente 2 Millioner Pesos fra Vera-Cruz, som have staaet der siden 1737, og have for Krigens skyld med Engelland endnu ikke kundet føres til Havana. J følge af alt dette bliver den Skat, som i Aar ventes i Spanien, een af de anseeligste, som man i lang Tid udi samme Rige har erholdt.
Berlingske Tidende, 1749-05-23
Paris, den 12 Mai. Mad. Dauphine befinder sig atter meget upasselig, og man frygter for onde Følger i Henseende til Hendes Kongel. Høyheds Frugt sommelighed. Dauphin og Dronningen opholde sig hos hende paa Versailles; men Kongen er, efter at han havde holdt Revue, reyst til Marli. Græven af Maurepas har maat reyse fra Bourges igien, og drage til Pierre Ancise i Exilium, hvoraf sluttes, at hannem legges endnu meere til Last, Ærke-Bispen af Tours og Biskopen pen af Langres have imidlertid vidst at rede sig ud af Sagen, og ere blevne forskaanede med Lettres de Cachet. Rigets Gield beløber sig nu virkelig til 180 Millioner Livres. Ambassadeurerne, som Kongen vil skikke til Wien, London og Haag, ere færdige til deres Afreyse. Den Engelske Ambassadeur, Mylord Albemarle, lader her forfærdige en overmaade prægtig Karet, og han selv ventes her ogsaa med det første. De Reformeerte i Languedoc have tiltaget sig alt for stor Frihed, og holdt utilladelige Forsamlinger, hvorudover de ere dømte i en Penge=Mulct af 4000 Livres, og deres fornemmeste Hoveder ere satte i Citadellet til Montpellier. Den 20de reyser Marechallen af Saxen til Dresden, hvorhen en Saxisk privat Person og Printzen af Holsten Beck følger ham. Prætendentens Søn bliver endnu usynlig.
Berlingske Tidende, 1749-05-23
London, den 13 Mai. Naar vore Colonister komme over til Ny=Skotland, skal der bygges 3de Forts, eet paa 18, eet paa 12, og eet paa 9 Canoner, for at sætte denne Provinz udi god Forsvars=Stand. Oberste Cornvallis har faaet Ordre, at lade ved sin Ankomst sammesteds i Kongens Navn udgaae en Declaration, at alle de, der vil giøre Troskabs Eed til Hans Majestet, skal beholde Jorden, som de have i Besiddelse, og at man i saa Fald vil tilstæde dem deres Religions frie Øvelse.
Berlingske Tidende, 1749-05-23
Det Franske Hoffes Erklæring i Henseende til Tabago og de andre Øer, er endnu ikke aldeles efter Hoffets og Nationens Smag, saasom det synes, at Frankrige paastaaer en Slags Rettighed dertil, omendskiønt samme Krone lover, for nærværende Tid at forlade dem igien. Man giør deraf den Slutning, at det nu kuns skeer af Føyelighed, og frygter, at Prætensionerne ved paakommende Krig, torde oprippes igien, i hvilket Fald Skaden vilde være des større for vore Colonier. Vores Hof paastaaer derimod, at disse Øer endogsaa udi Krigs-Tider skal blive neutrale. Omendskiønt nogle Gazetter melde, at Kongen har inviteret Hertug Carl af Lothringen herover, for at tilbringe her en Deel af Sommeren, og at han vilde indfinde sig her ved Hoffet, saa snart Indretningerne udi Nederlandene kunde tillade det, saa maa det dog ansees som en Beretning, der neppe bliver confirmeret.
Berlingske Tidende, 1749-05-23
Bryssel, den 15 May. Staterne af Flandern have bevilget Hans Kongl. Høyhed, Hertug Carl af Lothringen, foruden hans sædvanlige Underholdning, en frivillig Gave af 500000 Gylden.
Berlingske Tidende, 1749-05-23
Berlin, den 17 May. Den 14de hujus, om Formiddagen Kl. henimod 11 slet, kom Hans Majestet Kongen, tillige med Hans Kongl. Høyhed Prinzen af Preussen, fra deres Slesiske Reyse over Frankfurt ved Oderen, hvor de Feldt-Marechal Græv Schwe de samme Dag havde taget Hr. Generalrius Jnfanterie-Regiment i Øyesyn, lykkeligen tilbage til denne Kongl. Residentz-Stad. Jligemaade kom ogsaa Hans Durchlaucht. Prinz Ferdinand af Brunsvig, samt den øvrige høye Kongel. Svite tilbage fra bemeldte Slesien.
Berlingske Tidende, 1749-05-23
Colding, den 20 Mai. Efterat Hans Majestet, vor Allernaadigste Monark, den 17de hujus om Eftermiddagen Klokken hen imod 6, var lykkelig og vel passeret over det lidet Belt, ankom Allerhøystsamme med Sin høye Svite om Aftenen her i Byen. Om Søndagen, den 18de, var alting stille, men den 19de om Formiddagen behagede Hans Majestet at begive Sig ud til Campementet, hvor de tvende Hr. GeneralMajor Stevens og Hr. Cammer-Herre Baron Schenckes Cavallerie=Regimenter bleve mynstrede, hvorover Hans Majestet beviiste Sit Allernaadigste Contentement. Efter Middags-Taffelet behagede Hans Majestet at fortsætte Touren til Horsens, hvor Allerhøystsamme om Aftenen holdt Taffel, og om Morgenen derpaa begav sig til Frisenborg, for at forblive sammesteds til den 21de tillig om Morgenen.
Berlingske Tidende, 1749-05-23
Corsør, den 22 May. Da vores Allernaadigste Konge den 13de hujus benaadede denne Bye med Sin allerhøyeste Nærværelse, blev Hans Majestet ved Ankomsten, som skeede om Aftenen Klokken 6, af det paraderende Borgerskab med fuld Musiqve allerunderdanigst imodtagen. Siden det var imod Aftenen, og Vinden var stille og imod, saa nøde vi den Lykke af Monarkens Allerhøyeste Nærværelse til om Morgenen derefter Klokken 9. Jmedens Hans Majestet spisede om Aftenen, var det enhver tilladt, at see Allerhøystsamme til Taffels. Stifts Amtmanden, Hans Excellence Hr. Græve af Reventlov, som ved bemeldte Klokkeslet fulgte Hans Majestet herfra over Beltet og indtil Odensee, kom i Dag her tilbage.
Berlingske Tidende, 1749-05-23
Helsingør, den 23 May. Her i Sundet ere følgende Skibe ankomne: Den 19de Henrich Nomersen Faber af Faaborg, fra Bergen til Nykiøbing, med Sild; Jan Jansen af Eckernførde, fra Hamborg til Petersborg, med Stykgods; Peter Jørgensen af Samsøe, fra Bergen til Østersøen, med Sild; Anders Olsen Tofte, Jørgen Mørck og Christian Høyer af Khavn, fra St. Croix til Khavn, med Vestindiske Vahre; Henrich Schiøt af Bergen, fra Windau til Bergen, med Rug; Even Christophersen af Thismoe, fra Helsingør til Frederichshald, med Baglast, Peter Nielsen af Khavn, fra Christiansund til Danzig, med Fisk og Sild; Hans Hjort og Cort Heimers af Stavanger, fra ibid. til Khavn, med dito; Helsmuck Jansen, Hieronymus Haslop- og Anthoni Voetz af Bergen, fra ibid. til Petersborg, med dito, Cor Bi Cornelis Lange af Bergen, fra ibid. til Memel, med dito; Hans Meyer af Bergen, fra ibid. til Kønigsberg, med dito; Peter Rasmusen af Trundhiem, fra ibid. til Kønigsberg, med dito; Lars Bornholm af Khavn, fra Christiansund til Khavn, med dito. Den 20de, Gotfried Jørgensen af Bergen, fra ibid. til Østersøen, med Fisk og Sild. Jørgen Thomasen af Bergen, fra ibid. til Stockh. med dito; Willem Meyer af Bergen, fra ibid til Riga, med dito; Aanon Gundersen af Lister, fra Bergen til Memel, med dito; Andreas Dirchsen af Kh. fra ibid. til Brugge, med Thee; Peter Jørgensen af Khavn, fra Bourdeaux til Khavn, med Viin; Niels Andersen Lund af Khavn, fra ibid til Bergen, med Rug; Jan Jacobsen af Altona, fra Christiansund til Danzig, med Sild; Dirck Petersen Thamen af Eckernførde, fra Hamborg til Riga, med Baglast; Christen Sørensen af Schive, fra Helsingør til Holmestrand, med dito; Jens Rasmusen Knie af Khavn, fra St. Croix til Khavn, med Vestindiske Vahre. Den 22de: Nicolai Michelsen og Hans Marcusen af Apenrade, fra Westerwig til Rochelle med Bræder og Tiære, Povel Gotlib Lebrecht af Christiansand, fra Liebau til Christiansand, med Rug; Jonas Petersen af Bergen, fra Rostock til Bergen, med dito; Henrich Krigsman af Sønderb. fra Khavn, til Finmarken, med Meel; Matthias Madsen af Sønderborg, fra Khavn til Jsland, med Meel og Stykgods.
Berlingske Tidende, 1749-05-23
Kiøbenhavn, den 23 May. Fra de Kongl. Slotte Fredensborg og Hirschholm fornemmes, at Begge deres Majesteter, Dronningerne, samt deres Kongl. Høyheder Princesserne Louise og Charlotta Amalia befinde sig paa begge Steder ved Allerhøyeste og Høyeste Velgaaende, og divertere sig stundum ved reciproqve Visiter.
Berlingske Tidende, 1749-05-23
Det unge Høy=Kongel. Herskab bliver for det første Pintse=Festen over endnu paa det Kongel. Slot Christiansborg. Jmidlertid nyde Deres Kongel. Høyheder, Princesserne Sophia Magdalena og Wilhelmina Carolina stundum den fornøyelige Foraars Luft ved Spadsere=Farter, og vare Begge Deres Kongel. Høyheder den 20 hujus ude paa Hirschholm hos Hendes Majestet Enke-Dronningen; og i gaar diverterede Hendes Kongel. Høyhed Princesse Sophia Magdalena sig udi den Kongelig Amalienborg Have, Fra Fladstrand berettes, at den til Hans Kongel. Majestets Overfart til Norge destinerede Escadre, er den 17 hujus om Formiddagen Klokken 11 sammesteds lykkelig ankommen, hvilket strax ved en Expresser er bleven Hans Majestet fra Hr. Admiral Rosenpalm allerunderdanigst tilmeldet.
Berlingske Tidende, 1749-05-23
Hans Majestet har ellers ved Sin Sejour paa Antvorskov=Slot Allernaadigst behaget at gratificere Hr. Etats-Raad Berregaard med Conferenz-Raads Caracter. Hande sammaris L. .Med Handel og Vandel tegner det, Gud skee Lof! for dette Aar til all Lykke og Vesignelse, og de Kongl. Octroyerede Compagnier faae efterhaanden fra alle Kanter deres Skibe hiem. J Besynderlighed har det Danske Vestindiske og Guineiske Compagnie i disse Dage erholdt følgende fra St. Thomas og St. Croix, nemlig: Fregatten Prinz Christian, ført af Capitaine Pheiff, Fregatten Christiansted, Capit. Tofte, Fregatten Neptunus, Cap. Mørk; Fregatten Kong Frederich den Femte, Cap Høyer; Brigantinen Postillionen, Cap. Knie; Derforuden er Fregatten Jægersborg, Capt. Ole Erichsen fra Guinea arriveret til Engelland. Jdel Tidender, der give Forhaabning, at Klagemaalene over det dyre Kiøb paa Zukker snart skal ophøre, og er ingen Tvivl, at herefter mangen Kop Caffe meere bliver drukken, hvorover dog Bryggerne troligen ikke have stor Aarsag at glæde sig.
Berlingske Tidende, 1749-05-23
Ved Kiøbenhavns Told-Cammer ere følgende Skippere indkomne: Den 19 hujus: 4 fra Gulland, med Tømmerlast; 13 Pommerinker, med Tømmer og Brændeved; Marcus Smidt, fra Lybeck, med Stykgods; Anders Rasmusen, fra Danzig, med ditto; Christen Hellesen, fra Bourdeaux, med Viin og Brændeviin; Jochum Hansen fra Steege, med Rug, og Byg, Peter Jan Theisen, fra Rørvig, med Magazin=Byg. Den 20de Capt Robbert Pheis, fra St. Croix, med Sukker, Bomuld og Caffebønner: Hans Andersen, fra Gulland, med Tømmerlast; Albrigt Petersen, fra Callundborg, med Magazin=Rug og Havre; Hans Nielsen, fra Hadsund, Peder Pedersen, fra Svendborg og Jan Theisen, fra Nykiøbing, med Brændeved; Peder Jacobsen, fra Helsingør, med Citroner og trykpapiir, Albert Dirch en, fra Nyestadt, med Brændeved. Den 21de Peder Gertsen og Gert Tønnesen, fra Hadsund, med Brændeved; Søren Sørensen, fra Aalborg, med seede Vahre; Jørgen Svindt, fra ibid. med Magazin=Rug; Peder Larsen, fra Naschov, med Magazin=Byg og Erter, Peder Andersen, fra Grenaae, med Tømmerlast; Frederich Schrøder og Henrich Asmusen, fra Vestervig, med Bræder og Tiere; 3 Fregatter fra Westindien, med Sukker, Bomuld og Caffebønner. Johan Hartwig og Niels Tofte, fra Bandholm, med Rung og Hvede. Udgaaene, den 19de hujus. Matthias Madsen til Jsland; Jan Jansen til ibid; Bendix Steeg til ibid; Matthias Pechman til ibid; Claus Gertsen til Grennaae; Rasmus Nielsen til Svendborg; Niels Nielsen og Hans Peter til Faaborg; Johan Greve, og Hans Grage til Eckernførde; Lorens Jacobsen og Henrich Krigsman til Findmarken; Hans Lausen til Gulland. Den 20. Albert Simonsen til Kibe, Jens Josephsen til Eritskiøbing Jver Jversen til Cappel; Peder Groth til Svendborg; Povel Bensen til Bergen; Peter Jansen til Bandholm; Ole Jensen til Raunsøe; OcheBelsour til Østersøen; Peter Tarchel til Cappel. Den 21de: Anders Kongsbak og Knud Sørensen til ibid. Jørgen Johansen og Bærnt Vieregtil Cappel; Rasmus Schifter og Jens Alman til Jsland; Cornelius Nielsen og Erich Pedersen til Hadsund; Hans Nieman til Datz; Diderich Bagge til Rørvig; Christopher Kreft til Preroe; Peder Rasmusen til Kønigsberg. Den 22de, Niels Fynboe og Peder Gennerup til Grenaae, Jan Juncher, Hans Henrichsen og Eilert Andersen til Hadsund, Nicolai Rot bart og Frans Thode til Straalsund; Peder Henrichsen til Schagen; Pe at der Auschersen til Rørvig; Claus Rehben til Eckernførde; Oluf Nielsen til Præstøe; Jens Andersen til Hobroe; Peder Nielsen til Helsingør; Marcus Smidt til Heiliggenhavn; 5 til Pommern.
Berlingske Tidende, 1749-05-23
Avertissemens. Mandagen den 2 Junii førstkommende bliver holden auction her udi Holbech udi afgangne Jver Hvids stervboe paa endeel guld, sølv, kobber, tin, jernfang, gang= og sengeklæder, lintøy, caret og vogne, samt kiøbmandsvahre, gaarder og huuse med videre, efter derom udgivne trykte catalogi videre formældning.
Berlingske Tidende, 1749-05-23
Herved bekiendtgiøres alle og enhver, at Mandagen d. 9 Junii næstkommende og fleere dage bliver paa Aakier hovedgaard, i Aakier amt i Jydland, ved offentlig auction udbuden og bortsolgt Sal. Frue Obrist inde Rosenørns efterladte affecter og løsøre, bestaaende af kobber, tin, messing, malm, jernfang, speile, porcelain, glas, lintøy, sengeklæder, sengesteder, omhænge, borde, stoele, skabe, drag kister, andre trævahre, caretter, chaiser, hæster, hopper, kiør, qvier, sviin, og faar med meere som her for vitløftigheds skyld ikke kand specificeres, hvorunder og bliver solgt Alrøe kirketiende, og noget strøegods i Saxild og Bierregager Sogn i bemelte Aakier amt beliggende, thi vilde de Lysthavende indfinde dem til fornævnte tid og stæd. C. Evald giver hermed tilkiende, at han efter anmodning har resolveret, at sette prænumerations tiden paa den sidste Tomme af hans Bibelske Concordantz noget længere ud, især dem til tienneste, som ere langt fraværende, nemlig her i Kiøbenhavn indtil Junii Maaneds Udgang, men i Provincerne og i Norge indtil Julii Maaneds Udgang. J den tid kand samme deel faaes for 9 Mk. men siden kommer den til at koste ligesom hver af de tvende udkomne deele, 2 Rdlr. den kand ventes aldeles færdig sidst i Augusti eller først i Septembr. Om nogen behøver til laans en capital paa 3000 dlr. imod sikker pant, fra nu nestkommende 11 Junii, kand derom bekommes efterretning hos Bogtrykker Berling, hvor de, som samme forlanger, endog vilde tilkiendegive, hvad pant og forsikring, de derfor kunde og vilde sætte. For en fornem Familie, som sammeren over vil divertere sig paa landet, er en smuk leylighed at faae i Jægersborg, ved den nye Cavalleer Bygning beliggende: Værelserne ere, 2de sale, en stue, et kiøkken og et spisekammer, samt stalderum til tvende heste, med et kudskekammer, om forlanges, kand ogsaa faaes vognremise. Liebhaberne behage at melde sig hos Niels Rasmusen Jngersløv, muurmester, boende i Regnegaden, hvor om leyen kand accorderes. Hos boghandler Mumme paa Børsen er tilkiøbs: Colloqvia HistoricoCritica & Philosophica de Juniorum animis ad studia rite formandis, og Justa Institutionis publicæ defensio contra Auctorem Epistolarum, qvæ Philosophiæ inscribuntur. &c. Verket er 12 Ark stort in 8vo, og sælges for 1 mk. 8 sk.
Berlingske Tidende, 1749-05-23
J det Kongel. Hof=Bogtrykkerie er tilkiøbs: Friderich Christian Eilskovs Phill. Mag. Brev til en god Ven i Provinzen, hvorudi Forfatteren til de Historisk Kritiske og Philosophiske Samtaler imellem Jndulgentius og Severianus igiendrives, saa vidt ham er angaaende. Udførligere Efterretning om Skriftet skal meddeeles i de lærde Tidender. Exemplaret sælges for 8 sl.
Berlingske Tidende, 1749-05-23
Hans Kongl. Majests tilforordnede Directeurer for de Fattiges Væsen, i Danmark giøre vitterligt, at Hans Majest. den 18de April sidstleden allernaadigst har approberet efterfølgende Plan til et Lotterie, de Fattiges Væsen, og i sær Børnehuuset til Beste.